**NOTĂ INFORMATIVĂ**

**la proiectul Hotărârii Guvernului cu privire la aprobarea Regulamentului privind mecanismul utilizării mijloacelor financiare alocate din bugetul de stat destinate susținerii investitorilor în vederea pregătirii și instruirii personalului (cadrelor) în legătură cu crearea de noi locuri de muncă**

Prezentul proiect de Hotărâre de Guvern, a fost elaborat în scopul executării prevederilor articolului 2, alin. 5), lit. b) al Legii bugetului de stat pe anul 2014, nr. 339 din 23 decembrie 2013. Articolul în cauză, prevede alocarea unor mijloace financiare din bugetul de stat, în scopul susținerii investitorilor care creează noi locuri de muncă și însărcinează Guvernul să aprobe un Regulament care ar stabili procedura și modul în care se vor utiliza aceste mijloace financiare.

Prin urmare, Regulamentul elaborat reglementează mecanismul utilizării mijloacelor financiare alocate din bugetul de stat, destinate susținerii investitorilor, în vederea pregătirii și instruirii personalului(cadrelor) în legătură cu crearea unor noi locuri de muncă.

Astfel, în urma ședinței de lucru cu mai multe autoritățile publice centrale, organizații și asociațiile întreprinderilor cointeresate, s-a pus baza acestui Regulament, prin care s-a stabilit, că aceste mijloacele financiare se vor utiliza pentru a compensa cheltuielile pe care investitorii și companiile le-au suportat pentru instruirea fiecărui angajat.

Totodată, s-a stabilit că decizia privind compensarea cheltuielile în cauză, îi va reveni Consiliului de administrare a bugetului pentru implementarea Programului Promovarea Exportului (în continuare – Consiliu) creat de către Ministerul Economiei. Această structură cuprinde mai multe autorități de stat și organizații, prin urmare, va putea asigura o selectare obiectivă și transparentă a investitorilor care vor beneficia de compensații în baza criteriilor prevăzute în Regulament.

Pe lângă selectarea investitorilor, în scopul asigurării eficacității maxime a alocării mijloacelor financiare, Consiliul va selecta centrele de instruire profesională moderne în care se va efectua instruirea și profesiile pentru care se vor compensa cheltuielile, luând în considerare domeniile exacte în care există un deficit de cadre pe piața internă a forței de muncă și criteriile de selectare stabilite de Regulamentul în cauză.

Este necesar de menționat, că în cazul în care resursele financiare nu vor fi suficiente pentru toți doritorii, prioritate vor avea proiectele care presupun cea mai mare productivitate a muncii.

Informația legată de toate acțiunile și deciziile Consiliului stabilite în Regulament, vor fi publicate la fiecare etapă, pe pagina web a Ministerului Economiei, prin urmare, se va asigura o transparență maximă pe tot parcursul acestor procese.

**Viceministru Dumitru GODOROJA**